**Tietosuojaseloste: Evangelische Gemeindedaten Online**

**Henkilötietojen käsittely Itävallan luterilaisen kirkon tietojenhallinnointiohjelma EGON:issa**

Tässä tietosuojaselosteessa kuvataan, mitä tietoja hallinoidaan keskitetysti Itävallan luterilaisen kirkon jäsenrekisterissä tietojenkäsittelyohjelma EGON:in avulla ja mitä tarkoitusta varten.

**Miksi tietoja kerätään?**

Seurakuntien toiminta ja jäsenyys edellyttävät henkilötietojen käsittelyä. Käsittelemme tietoja pystyäksemme hoitamaan kirkolliset toimitukset sekä kerätäksemme kirkkomaksun. Kirkollisia toimituksia ovat mm. kaste, konfirmaatio, avioliiton siunaaminen sekä hautaan siunaaminen. Yhteystietoja kerätään ja käytetään myös tapahtumista ja juhlallisuuksista tiedottamiseen.

**Mitä tietoja kerätään?**

Käsittelemme seuraavia henkilötietoja: nimi, akateeminen titteli, osoite, yhteystiedot, ammatti, siviilisääty, syntymäaika, kansallisuus, uskontokunta, palkkatiedot ym. kirkkomaksun keräämiseen ja sen määräytymiseen tarvittavat tiedot, mahdolliset kirkolliset toimet ja tehtävät.

**Miten tietoja kerätään?**

Useinmiten olemme saaneet tiedot suoraan sinulta, esim. liittyessäsi jäseneksi tai toimittamalla tarvittavat tiedot kirkollista toimitusta varten ja täyttämällä vaadittavat kaavakkeet. Saamme tietosi myös Itävallan valtiolta (nimi, osoite, syntymäaika), jos olet maahantulo- tai muuttoilmoituksessa (Meldezettel) ilmoittanut olevasi luterilainen.

**Millä oikeusperusteilla tietoja kerätään?**

Henkilötietojen käsittely perustuu lakisääteisiin velvoitteisiin ja rekisterinpitäjän oikeutettuun etuun. Oikeusperusteena on useimmiten seurakunnan jäsenyys, sopimus tai palvelussuhde. Lisäksi voimme käsitellä tietoja henkilön suostumuksella.

Oikeusperusteina ja kirkkoa sitovina säännöksinä toimivat seuraavat Itävallan valtion lait: protestanttilaki (*Protestantengesetz*), väestötietolaki 2013 (*Personenstandsgesetz 2013*), tuloverolaki (*Einkommenssteuergesetz*), ilmoituslaki (*Meldegesetz)*, laki sähköisestä asioinnista (*E-Governmentgesetz*) ja määräys ylimääräisten menojen verotuksesta ja tietojensiirrosta (*Sonderausgabendatenübermittlungsverordnung*).

Oikeusperusteina ja sitovina säännöksinä toimivat seuraavat Itävallan luterilaisen kirkon kirkkolain kohdat: Itävallan evankelisen kirkon perustuslaki (*Verfassung der Evangelischen Kirche A.u.H.B. in Österreich*), jäsenyyttä koskevat säännökset (*Mitgliedschaftsordnung*), kirkkomaksua koskevat säännökset (*Kirchenbeitrags- und Finanzausgleichsordnung*), kirkonkirjojen pitämistä ja tietojen elektronista hallintaa koskevat säännökset (*Matrikenordnung, Verordnung über die Verwendung des Verwaltungs-programms „Die Evangelischen Gemeindedaten Online*“) sekä evankelista nuorisotyötä koskevat säännökset (*Ordnung der Evangelischen Jugend in Österreich*).

**Kuinka kauan tietoja säilytetään?**

Tallennamme tiedot kirkkomaksuista sekä niihin liittyvistä maksumuistutuksista ja maksuperusteista kymmenen vuoden ajan. Tämän jälkeen tiedot pseudonymisoidaan. Henkilötietojen säilyttämistä koskevat vuoden 2013 väestötietolain määräykset.

**Millä tahoilla ja kenellä on pääsy EGON:issa oleviin henkilötietoihin?**

Käsittelemme EGON:issa olevia tietoja Itävallan luterilaisen kirkon vastuutoimijoiden kesken, johon kuuluvat Itävallan luterilainen kirkko, Itävallan reformoitu kirkko, superintendentuurit (ns. hiippakunnat), seurakuntayhdistykset, seurakunnat ja henkilöseurakunnat. Lisäksi EGON:n ohjelman teknisillä palveluntuottajilla on pääsy tietoihin.

Noudatamme henkilötietojen käsittelyssä hyvää hallintotapaa ja tietosuojakäytäntöä. Tiedot on suojattu asiattomalta käsittelemiseltä. EGON:ssa olevia tietoja voivat käsitellä vain ne henkilöt, jotka tarvitsevat niitä työtehtävissään, jotka ovat käyneet asianmukaisen koulutuksen ja allekirjoittaneet salassapitovelvollisuus-asiakirjan.

**Kenelle tietoja voidaan luovuttaa?**

Itävallan luterilaisen kirkon hallinnoimia tietoja ei luovuteta ulkopuolisille, ei myydä, eikä tarjota kaupallisten toimijoiden käyttöön. Tietoja annetaan kolmansille osapuolille eteenpäin vain lakisääteisin ja oikeudellisin perustein: esimerkiksi kirkkomaksutiedot väliteään valtion veroviranomaiselle ja jotkin henkilötiedoista sisäministeriölle. Alle 21-vuotiaiden jäsenten nimet ja syntymäajat ilmoitetaan Itävallan evankelinen nuoriso -järjestölle (*Evangelische Jugend in Österreich*). Kyseiset tiedot välitetään turvallisesti ja salattuina.

**Minkä tietojen perusteella kirkkomaksu arvioidaan?**

Kirkkomaksun suuruus määräytyy tulojen perusteella. Niissä tapauksisa, joissa emme ole saaneet henkilöltä tietoja hänen tuloistaan, joudumme arvioimaan vuositulot. Arvio perustuu *Statistik Austrian* laskemaan tulojen keskiarvoon, joka määräytyy henkilön iän, asuinpaikan, akateemisen koulutuksen ja sukupuolen perusteella. Arvio perustuu siis statistiikkaan. Huom! Sinulla on aina mahdollisuus korjata arviomme esittämällä tiedot vuosituloistasi.

**Yhteystiedot**

Evangelische Kirche A.u.H.B. in Österreich, Severin-Schreiber-Gasse 1-3, 1180 Wien,

+43 59 1517 00

Tietosuojavaltuutettu: dsb@evang.at, Severin-Schreiber-Gasse 1-3, 1180 Wien,

+43 59 1517 00

Hekilötietoja koskevat pyynnöt: dsauskunft@evang.at.